**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 464 /2018**

**ΑΔΑ:** ΩΧΔΞΩΨΑ-Υ3Ξ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 51ο/2018 Της 17Ης ΣΕΠΤΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός πληρεξούσιου δικηγόρου για γνωμοδότηση** **περί άσκησης ή μη ενδίκων μέσων κατά της αρ. 108/2018 διαταγή πληρωμής ’’**

Στην Άρτα, σήμερα, 17-09-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **21590/13-09-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Ζέρβας Κων-νος**  **5. Λιλής Γεώργιος**  **6. Χαρακλιάς Κων/νος** | **ΑΠΟΝΤΕΣ**    **1. Κοσμάς Ηλίας**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος** |

Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

*Η Οικονομική Επιτροπή έκανε δεκτή πρόταση του Προέδρου της να συζητηθούν (6) έκτακτα θέματα.*

Ο Πρόεδρος εισηγούμενος το 5ο έκτακτο θέμα: **Ορισμός πληρεξούσιου δικηγόρου για γνωμοδότηση** **περί άσκησης ή μη ενδίκων μέσων κατά της αρ. 108/2018 διαταγή πληρωμής** είπε: Μετά την αρ. 108/2018 απόφαση του Ειρηνοδικείου Άρτας με την οποία υποχρεούται ο Δήμος στην καταβολή ποσού 14.486,10€ στην Ετερόρρυθμη εταιρεία με την επωνυμία «ΝΥΧΤΗΣ Γ. & ΣΙΑ Ε.Ε» θα πρέπει να ορίσουμε δικηγόρο, δικαστικό πληρεξούσιο του Δήμου προκειμένου να γνωμοδοτήσει αν ο Δήμος Αρταίων θα ασκήσει τα ένδικα μέσα ανακοπής και αίτησης αναστολής κατά της αριθμ. 108/2018 διαταγής πληρωμής Ειρηνοδικείου Άρτας της αιτούσας Ετερόρρυθμης εταιρείας

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, και την αρ. 108/2018 διαταγή πληρωμής του Ειρηνοδικείου Άρτας

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει δικαστικό πληρεξούσιο του Δήμου η κ. Σφαλτού Χαρίκλεια Δικηγόρο, ειδική συνεργάτιδα του Δημάρχου προκειμένου να γνωμοδοτήσει αν ο Δήμος Αρταίων θα ασκήσει τα ένδικα μέσα ανακοπής και αίτησης αναστολής κατά της αριθμ. 108/2018 διαταγής πληρωμής Ειρηνοδικείου Άρτας της αιτούσας Ετερόρρυθμης εταιρείας με την επωνυμία «ΝΥΧΤΗΣ Γ. & ΣΙΑ Ε.Ε» για ποσό 14.486,10 €

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 464 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*