**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 461 /2018**

**ΑΔΑ:** ΨΞ6ΛΩΨΑ-7ΣΨ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 51ο/2018 Της 17Ης ΣΕΠΤΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Σύνταξη πρόσκλησης για διαδικασία διαπραγμάτευσης με το άρθρο 32 και 2γ Ν. 4412/2016 του έργου: Διάνοιξη αντιπυρικού οδικού δικτύου στη δυτική Βαλαώρα περιαστικού δάσους Άρτας ’’**

Στην Άρτα, σήμερα, 17-09-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **21590/13-09-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Ζέρβας Κων-νος**  **5. Λιλής Γεώργιος**  **6. Χαρακλιάς Κων/νος** | **ΑΠΟΝΤΕΣ**    **1. Κοσμάς Ηλίας**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος** |

Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

*Η Οικονομική Επιτροπή έκανε δεκτή πρόταση του Προέδρου της να συζητηθούν (6) έκτακτα θέματα.*

Ο κ. Πρόεδρος εισηγούμενος το 2ο έκτακτο θέμα: **Σύνταξη πρόσκλησης για διαδικασία διαπραγμάτευσης με το άρθρο 32 και 2γ Ν. 4412/2016 του έργου: Διάνοιξη αντιπυρικού οδικού δικτύου στη δυτική Βαλαώρα περιαστικού δάσους Άρτας** είπε:Μετά τις αρ. 494/2018 , 495/2018 και 496/2018 αποφάσεις του Δημοτικού Συμβουλίου Δήμου Αρταίων περί αποδοχής της ψήφισης και εγγραφής της στον προϋπολογισμό , περί τροποποίησης του προγράμματος εκτελεστέων έργων και περί έγκρισης της μελέτης και επιλογής τρόπου δημοπράτησης αντιστοίχως, θα πρέπει προκειμένου να διανοιχθούν άμεσα δύο αντιπυρικές ζώνες κάτω από το Νοσοκομείο Άρτας , κατόπιν υποδείξεων τόσο της Πυροσβεστικής όσο και της Αστυνομίας και του Δασαρχείου Άρτας για την ασφαλή εκκένωση σε περίπτωση πυρκαγιάς τόσο του Νοσοκομείου όσο και της Άνω πόλης ,να προβούμε στην από τον νόμο προβλεπόμενη διαδικασία διαπραγμάτευσης, χωρίς προηγούμενη δημοσίευση λόγω του κατεπείγοντος, για την ανάθεση του έργου: **«ΔΙΑΝΟΙΞΗ ΑΝΤΙΠΥΡΙΚΟΥ ΟΔΙΚΟΥ ΔΙΚΤΥΟΥ ΣΤΗΝ ΔΥΤΙΚΗ ΒΑΛΑΩΡΑ ΠΕΡΙΑΣΤΙΚΟΥ ΔΑΣΟΥΣ ΑΡΤΑΣ »** προϋπολογισμού 218.240,00 € με ΦΠΑ και κριτήριο ανάθεσης τη χαμηλότερη τιμή, προκειμένου να αναδειχθεί ανάδοχος για την υλοποίηση του παραπάνω έργου.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, Ν. 4412/2016 άρθρο 32 και 2γ την εισήγηση της ΤΥΔ, την εισήγηση του Προέδρου και τις αρ. 494,495,496/2018 Αποφάσεις Δημοτικού Συμβουλίου.

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει την ανάθεση υλοποίησης του έργου: **Διάνοιξη αντιπυρικού οδικού δικτύου στη δυτική Βαλαώρα περιαστικού δάσους Άρτας** προϋπολογισμού 218.240,00 € με ΦΠΑ και κριτήριο ανάθεσης τη χαμηλότερη τιμή, προκειμένου να αναδειχθεί ανάδοχος για την υλοποίηση του παραπάνω έργου, με τη διαδικασία της διαπραγμάτευσης χωρίς προηγούμενη δημοσίευση, σύμφωνα με το άρθρο 32 και 2γ του Ν.4412/2016, για τους λόγους που αναφέρονται στο ιστορικό της παρούσης.

**Β.** Καθορίζει τους όρους της πρόσκλησης της διαπραγμάτευσης του έργου: **Διάνοιξη αντιπυρικού οδικού δικτύου στη δυτική Βαλαώρα περιαστικού δάσους Άρτας** ως κατωτέρω:

1. Η παράγραφος 2γ του άρθρου 32 του Ν. 4412/16.

2. Η υπ. αρίθμ. 119071/3892/31-8-2018 απόφαση του Περιφερειάρχη Ηπείρου, με την οποία εγκρίθηκε η διάθεση πίστωσης σε βάρος των πιστώσεων της ΣΑΕΠ 530 ΗΠΕΙΡΟΥ με Κ.Α.20147ΕΠ53000003.

3. Τις υπ. αρίθμ. 494/2018 , 495/2018 και 496/2018 αποφάσεις του Δημοτικού Συμβουλίου Δήμου Αρταίων περί αποδοχής της ψήφισης και εγγραφής της στον προϋπολογισμό , περί τροποποίησης του προγράμματος εκτελεστέων έργων και περί έγκρισης της μελέτης και επιλογής τρόπου δημοπράτησης. αντιστοίχως

Σε συνέχεια των παραπάνω σχετικών και προκειμένου να διανοιχθούν άμεσα δύο αντιπυρικές ζώνες κάτω από το Νοσοκομείο Άρτας , κατόπιν υποδείξεων τόσο της Πυροσβεστικής όσο και της Αστυνομίας και του Δασαρχείου Άρτας για την ασφαλή εκκένωση σε περίπτωση πυρκαγιάς τόσο του Νοσοκομείου όσο και της Άνω πόλης , σας προσκαλούμε να λάβετε μέρος στην από τον νόμο προβλεπόμενη διαδικασία διαπραγμάτευσης, χωρίς προηγούμενη δημοσίευση λόγω του κατεπείγοντος, για την ανάθεση του έργου: **«ΔΙΑΝΟΙΞΗ ΑΝΤΙΠΥΡΙΚΟΥ ΟΔΙΚΟΥ ΔΙΚΤΥΟΥ ΣΤΗΝ ΔΥΤΙΚΗ ΒΑΛΑΩΡΑ ΠΕΡΙΑΣΤΙΚΟΥ ΔΑΣΟΥΣ ΑΡΤΑΣ »** προϋπολογισμού 218.240,00 € με ΦΠΑ και κριτήριο ανάθεσης τη χαμηλότερη τιμή, προκειμένου να αναδειχθεί ανάδοχος για την υλοποίηση του παραπάνω έργου.

Ως ημερομηνία λήξης της προθεσμίας υποβολής των προσφορών ορίζεται η …………………………………………………..και ώρα λήξης της υποβολής προσφορών ορίζεται η 15.00μ.μ.

Ως ημερομηνία και ώρα ηλεκτρονικής αποσφράγισης των προσφορών ορίζεται ………………………………………..ώρα ηλεκτρονικής αποσφράγισης των προσφορών ορίζεται η 10:00πμ.

Οι προσφορές υποβάλλονται από τους ενδιαφερομένους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr/) του ΕΣΗΔΗΣ, μέχρι την καταληκτική ημερομηνία.

Στον ηλεκτρονικό φάκελο προσφοράς περιέχονται:

(α) ένας (υπο)φάκελος με την ένδειξη «Δικαιολογητικά Συμμετοχής» ο οποίος πρέπει να περιέχει τα ακόλουθα:

- Τυποποιημένο Έντυπο Υπεύθυνης Δήλωσης (ΤΕΥΔ), ως προκαταρκτική απόδειξη ότι δεν συντρέχουν οι λόγοι αποκλεισμού των άρθρων 73 και 74 του Ν. 4412/2016,

- εγγύηση συμμετοχής,

(β) ένας (υπο)φάκελος με την ένδειξη «Οικονομική Προσφορά», που πρέπει να περιέχει το ψηφιακά υπογεγραμμένο αρχείο pdf, το οποίο παράγεται από το υποσύστημα, αφού συμπληρωθούν καταλλήλως οι σχετικές φόρμες.

Η οικονομική προσφορά ισχύει και δεσμεύει τους διαγωνιζόμενους για διάστημα έξι (6) μηνών.

Εντός τριών (3) εργασίμων ημερών από την ηλεκτρονική υποβολή των ως άνω στοιχείων και δικαιολογητικών προσκομίζεται υποχρεωτικά από τον οικονομικό φορέα στην αναθέτουσα αρχή, σε έντυπη μορφή και σε σφραγισμένο φάκελο, η πρωτότυπη εγγυητική επιστολή συμμετοχής. Επισημαίνεται ότι η εν λόγω υποχρέωση δεν ισχύει για τις εγγυήσεις ηλεκτρονικής έκδοσης (π.χ. εγγυήσεις του Τ.Μ.Ε.Δ.Ε.), οι οποίες φέρουν προηγμένη ψηφιακή υπογραφή.

Η εγγύηση συμμετοχής ποσού οκτώ χιλιάδων οκτακοσίων ευρώ (**8.800,00 €**), η οποία σύμφωνα με τα οριζόμενα στο άρθρο 72 του Ν. 4412/16 θα περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην σύμπραξη και πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς.

Οι εγγυητικές επιστολές συμμετοχής περιλαμβάνουν κατ’ ελάχιστον τα ακόλουθα στοιχεία :

α) την ημερομηνία έκδοσης,

β) τον εκδότη,

γ) το φορέα κατασκευής του έργου, τη Διεύθυνση Τεχνικών Έργων Περιφέρειας Ηπείρου, προς την οποία απευθύνονται,

δ) τον αριθμό της εγγύησης,

ε) το ποσό που καλύπτει η εγγύηση,

στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),

ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου,

η) τα στοιχεία της Πρόσκλησης (αριθμός, έτος, τίτλος έργου) και την ημερομηνία διενέργειας του διαγωνισμού,

θ) την ημερομηνία λήξης ή τον χρόνο ισχύος της εγγύησης,

ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται.

Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης. Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν.4412/2016, το ύψος της οποίας καθορίζεται σε ποσοστό 5% επί της αξίας της σύμβασης, χωρίς Φ.Π.Α. και κατατίθεται πριν ή κατά την υπογραφή της σύμβασης. Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.

Σε περίπτωση τροποποίησης της σύμβασης κατά το άρθρο 132 ν. 4412/2016, η οποία συνεπάγεται αύξηση της συμβατικής αξίας, ο ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση το ύψος της οποίας ανέρχεται σε ποσοστό 5% επί του ποσού της αύξησης χωρίς ΦΠΑ.

Η συνολική προθεσμία εκτέλεσης του έργου, ορίζεται σε εξήντα (60) ημέρες από την ημέρα υπογραφής της σύμβασης.

Για τη συμμετοχή στην παρούσα διαδικασία οι ενδιαφερόμενοι οικονομικοί φορείς απαιτείται να διαθέτουν ψηφιακή υπογραφή, χορηγούμενη από πιστοποιημένη αρχή παροχής ψηφιακής υπογραφής και να εγγραφούν στο ηλεκτρονικό σύστημα (ΕΣΗΔΗΣ - Διαδικτυακή πύλη www.promitheus.gov.gr) ακολουθώντας την κατωτέρω διαδικασία εγγραφής του άρθρου 5 παρ. 1.2 έως 1.4 της Κοινής Υπουργικής Απόφασης με αρ. 117384/26.10.2017 (ΦΕΚ 3821/31.10.2017 τεύχος Β ') Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων έργων, μελετών και παροχής τεχνικών και λοιπών συναφών επιστημονικών υπηρεσιών. Οι ενδιαφερόμενοι υποψήφιοι ανάδοχοι υποβάλλουν κλειστές οικονομικές προσφορές, οι οποίες ανοίγονται, από την Επιτροπή Διαγωνισμού υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.).

Η ένωση οικονομικών φορέων υποβάλλει κοινή προσφορά, η οποία υποχρεωτικά υπογράφεται ψηφιακά, είτε από όλους τους οικονομικούς φορείς που αποτελούν την ένωση, είτε από εκπρόσωπό τους, νομίμως εξουσιοδοτημένο. Στην προσφορά, επί ποινή απόρριψης της Προσφοράς, προσδιορίζεται η έκταση και το είδος της συμμετοχής του κάθε μέλους της ένωσης, συμπεριλαμβανομένης της κατανομής αμοιβής μεταξύ τους, καθώς και ο εκπρόσωπος/συντονιστής αυτής.

Μετά την καταληκτική ημερομηνία υποβολής προσφορών, και πριν την ηλεκτρονική αποσφράγιση, η αναθέτουσα αρχή κοινοποιεί στους προσφέροντες τον σχετικό κατάλογο συμμετεχόντων, όπως αυτός παράγεται από το Υποσύστημα. Στη συνέχεια, τα μέλη της Επιτροπής Διαγωνισμού, κατά την ημερομηνία και ώρα που ορίζεται στην παρούσα Πρόσκληση, προβαίνουν σε ηλεκτρονική αποσφράγιση του υποφακέλου «Δικαιολογητικά Συμμετοχής» και του υποφακέλου «Οικονομική Προσφορά».

Ο σχετικός κατάλογος μειοδοσίας που προκύπτει αναρτάται από την Επιτροπή Διαγωνισμού στον ηλεκτρονικό χώρο «Συνημμένα Διαγωνισμού» του υποσυστήματος προκειμένου να λάβουν γνώση οι προσφέροντες.

Όλες οι οικονομικές προσφορές, μετά τις τυχόν αναγκαίες διορθώσεις, καταχωρίζονται, κατά τη σειρά μειοδοσίας, στο πρακτικό της επιτροπής, το οποίο και υπογράφεται από τα μέλη της.

Στη συνέχεια, η Επιτροπή Διαγωνισμού, την ίδια ημέρα, ελέγχει τα δικαιολογητικά συμμετοχής κατά τη σειρά μειοδοσίας, αρχίζοντας από τον πρώτο μειοδότη.

Η Επιτροπή Διαγωνισμού, πριν την ολοκλήρωση της σύνταξης του πρακτικού της, επικοινωνεί με τους εκδότες που αναγράφονται στις υποβληθείσες εγγυητικές επιστολές, προκειμένου να διαπιστώσει την εγκυρότητά τους. Αν διαπιστωθεί πλαστότητα εγγυητικής επιστολής, ο υποψήφιος αποκλείεται από τον διαγωνισμό, υποβάλλεται μηνυτήρια αναφορά στον αρμόδιο εισαγγελέα και κινείται διαδικασία πειθαρχικής δίωξης, σύμφωνα με τις διατάξεις των άρθρων 82 και επόμενα του ν. 3669/2008.

Για την ολοκλήρωση της διαδικασίας της διαπραγμάτευσης η Επιτροπή δύναται να καλέσει τους προσφέροντες μέσω του υποσυστήματος «Επικοινωνία» για την υποβολή τυχόν νέων ή αναθεωρημένων προσφορών.

Ο Οικονομικός Φορέας ο οποίος θα υποβάλει παραδεκτή προσφορά και θα προσφέρει την χαμηλότερη τιμή για την εκτέλεση του εν λόγω έργου, θα κληθεί μέσω του υποσυστήματος «Επικοινωνία» να υποβάλει τα δικαιολογητικά που απαιτούνται ως αποδεικτικά στοιχεία για την μη συνδρομή των λόγων αποκλεισμού των άρθρων 73 και 74 του Ν. 4412/16 και των κριτηρίων ποιοτικής επιλογής των άρθρων 75 και 76 του Ν. 4412/16, προκειμένου να προχωρήσει η διαδικασία κατακύρωσης της σύμβασης.

Η περιγραφόμενη διαδικασία καταχωρείται στο πρακτικό της Επιτροπής Διαγωνισμού ή σε παράρτημά του που υπογράφεται από τον Πρόεδρο και τα μέλη της.

Η Επιτροπή Διαγωνισμού ολοκληρώνει τη σύνταξη του σχετικού πρακτικού με το αποτέλεσμα της διαδικασίας, με το οποίο εισηγείται την ανάθεση της σύμβασης στον μειοδότη (ή τη ματαίωση της διαδικασίας), και υποβάλλει στην αναθέτουσα αρχή το σχετικό ηλεκτρονικό αρχείο, ως “εσωτερικό”, μέσω του πεδίου “Επικοινωνία” του υποσυστήματος, προς έγκριση .

Στη συνέχεια, η αναθέτουσα αρχή κοινοποιεί την απόφαση έγκρισης του πρακτικού σε όλους τους προσφέροντες και καλείται ο οριστικός πλέον ανάδοχος για την υπογραφή της σύμβασης.

**Γ.**  Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 461 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή*

*Ο Υπάλληλος*

***Γ. Ντεκουμές***